Diari Oficial de la Generalitat Valenciana


Sumari del DOGV 6946, del 18-01-2013 (2013/248)

RESOLUCIÓ de 12 de desembre de 2012, de la Conselleria d'Educació, Cultura i Esport, per la qual es modifica l'autorització del Centre privat d'Educació Infantil, Primària i Secundària Cristo Rey (MM. Escolapias) de Gandia, per canvi de titularitat i de denominació específica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6946

Data del DOGV
:   18-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/248


Data del document
:   12-12-2012

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 12 de desembre de 2012, de la Conselleria d'Educació, Cultura i Esport, per la qual es modifica l'autorització del Centre privat d'Educació Infantil, Primària i Secundària Cristo Rey (MM. Escolapias) de Gandia, per canvi de titularitat i de denominació específica. [2013/248]  
L'expedient ha sigut iniciat a instància de Congregació RR. Escolapias, actual titularitat, en sol·licitud de modificació de l'autorització del Centre privat d'Educació Infantil, Primària i Secundària Cristo Rey (MM.Escolapias) de Gandia, codi 45480731, per canvi de titularitat a favor de Fundació Escolàpies, i per canvi de denominació específica.  
  
La nova titularitat declara no trobar-se incurs en cap dels supòsits relacionats en l'article 21.2, de la Llei Orgànica Reguladora del Dret a l'Educació, que li impediria ser titular de centres docents privats.  
  
Vistes la Llei Orgànica 8/1985, de 3 de juliol (BOE 159, 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 106, de 04.05.2006); el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010); i el Decret 115/1990, de 9 de juliol (DOGV 24.07.1990), pel qual es crea el Registre de Centres Docents de la Comunitat Valenciana.  
Vista la proposta del director general de Centres Docents de data 12 de desembre de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 20 d'abril de 2012, resolc:  
  
  
Primer  
Modificar l'autorització per canvi de titularitat i de denominació específica del centre que més avall s'indica, en els termes que s'especifiquen.  
Denominació genèrica del centre: centre privat d'Educació Infantil, Primària i Secundària  
Anterior denominació específica del centre: Cristo Rey (MM. Escolapias)  
Nova denominació específica del centre que s'autoritza: Escolàpies Gandia.  
Anterior titularitat: Congregació RR. Escolapias.  
Nova titularitat que s'autoritza: Fundació Escolàpies.  
Domicili: c/ Sant Rafel, núm. 25.  
Localitat: Gandia (46316).  
Província: València.  
Codi: 12324436.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 34 de l'Orde de 26 de desembre de 2008 de la Conselleria d'Educació (DOCV 5927, 07.01.2009).  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant els efectes, quant a l'apartat segon d'esta resolució, s'entenen referits a l'1 de gener de 2013.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa (BOE 167, 14.07.1998), contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 12 de desembre de 2012.- La consellera d'Educació, Cultura i Esport, p. d. (R 20.04.2012, DOCV 6763, 27.04.2012), el secretari autonòmic d'Educació i Formació: Rafael Carbonell Peris.